- Hindi News
- National
- राजपुरा बठिंडा इलेक्ट्रिफिकेशन के काम में नहीं है रेल अथॉरिटी को दिलचस्पी
राजपुरा-बठिंडा इलेक्ट्रिफिकेशन के काम में नहीं है रेल अथॉरिटी को दिलचस्पी
राजपुरा-बठिंडारेलवे ट्रैक पर होने वाले इलेक्ट्रिफिकेशन का काम टल सकता है। इसकी वजह यह है कि रेल अथॉरिटी का पहले डबल लाइन का प्रोजेक्ट शुरू कराना चाहती है। हालांकि रेलवे अथॉरिटी ने बीते दिनों गिल रोड जाखल-धूरी- लुधियाना में इलेक्ट्रिफिकेशन का उद्घाटन किया है। राजपुरा-धूरी-बठिंडा के प्रोजेक्ट को लेकर अथॉरिटी टाल-मटोल कर रही है।
पहले ही 3 साल के इंतजार के बाद इस साल प्रोजेक्ट शुरू कराने की मंजूरी मिली थी। हालातों को देखते हुए अब लग रहा है कि 2018 से पहले इलेक्ट्रिफिकेशन का काम नहीं होगा। तकनीकी माहिरों की माने तो अगर पहले डबल लाइन का काम शुरू होता है तो इसे पूरा होने में वक्त लग जाएगा। इससे नुकसान पटियाला को होगा। इलेक्ट्रिफिकेशन के बाद यहां नई ट्रेनें चल सकती हैं। पर रेलवे अथॉरिटी इस ओर ध्यान नहीं दे रही है। जाखल-लुधियाना ट्रैक के इलेक्ट्रिफिकेशन का काम शुरू कर दिया गया है।
नॉर्दर्नरेलवे के पटियाला में होने हैं दो प्रोजेक्ट्स शुरू
नॉर्दर्नरेलवे के पटियाला में दो प्रोजेक्ट्स शुरू होने हैं। इनमें से एक ट्रैक की डबलिंग और दूसरा इलेक्ट्रिफिकेशन का। राजपुरा से बठिंडा तक रेल लाइन के इलेक्ट्रिफिकेशन का काम तीन साल पहले 2012 में मंजूर हुआ था। इस साल सितंबर में इलेक्ट्रिफिकेशन का काम शुरू करने की फाइनल मंजूरी दी गई थी। अथॉरिटी ने इस काम को नए साल में शुरू करने की बात कही। अब फिर से अथॉरिटी इलेक्ट्रिफिकेशन के काम को टाल रही है। 2 दिसंबर को डीआरएम की अफसरों की मीटिंग में सिर्फ लुधियाना इलेक्ट्रिफिकेशन के काम पर चर्चा हुई थी। राजपुरा बठिंडा इलेक्ट्रिफिकेशन को लेकर कोई बात नहीं हुई।
इलेक्ट्रिफिकेशन की देरी में सबसे बड़ी दिक्कत अथॉरिटी का इलेक्ट्रिफिकेशन और डबल लाइन का काम दो अलग-अलग एजेंसियों को देना है। इलेक्ट्रिफिकेशन का काम रेलवे विकास निगम लिमिटेड (आरवीएनएल) संभाल रही है। डबल लाइन का काम नॉर्दर्न रेलवे कंस्ट्रक्शन ऑर्गेनाइजेशन को मिला है। अगर काम एक ही एजेंसी को दिया जाता तो वो दोनों कामों को पहल के आधार पर करती। दो अलग-अलग एजेंसियों को काम देने की वजह से सामने रही है। डीआरएम ने कहा कि डबल लाइन का फाइनल सर्वे शुरू होना है। इलेक्ट्रिफिकेशन का काम शुरू कराया जाएगा। अगले साल ये दोनों प्रोजेक्ट्स को लेकर काम शुरू कराएंगे।
tgl_Latn sot_Latn hin_Deva hin_Deva hin_Deva hin_Deva awa_Deva hin_Deva hin_Deva